TALLER DE CURTMETRATGES
07 de juny de 2016

Es tracta d'apropar la joventut a l'art cinematogràfic i als valors que li són inherents: treball en equip, responsabilitat, capacitat d'espera, sensibilitat i estima de l'entorn propi. Fent cinema, els i les joves aprenen a mirar la realitat amb atenció, a pensar o intuir com donar forma a les idees, a compartir decisions, a assumir tasques i responsabilitats, a cedir el seu lloc a un altre; desenvolupen la sensibilitat cap a l'entorn més proper i descobreixen una nova manera de relacionar-se amb el món i amb els i les altres.

Si teniu entre 14 i 25 anys, apunteu-vos als tallers que es desenvoluparan del 4 al 29 de juliol (horari de matins: d'11:00 a 14:00 hores).